[{"text_idx": "#000005", "text": "Soovi kraanide paigaldamise ja\u0308rele avaldasid nii linnaelanikud kui ka SA Eesti Terviserajad, misto\u0303ttu on u\u0308ks osa uutest kraanidest rajatud Tallinna linna kaasava eelarve raames ja teine osa Tallinna Vee investeeringuna. Kokku on Tallinnas olulisemate liikumisteede vo\u0303i terviseradade ko\u0303rval 20 veekraani, mille isesulguv segisti hoiab a\u0308ra vee raiskamist. Mitmed neist on koeraomanike ro\u0303o\u0303muks varustatud lemmiklooma joogino\u0303uga."}, {"text_idx": "#000006", "text": "SA Eesti Terviserajad tegevjuhi Alo Lo\u0303okese so\u0303nul muudab kraanide lisamine terviseradade ja kergliiklusteede a\u0308a\u0308rde igapa\u0308evase liikumise senisest mugavamaks. \u201cPikemal jooksuringil vo\u0303i rattaga so\u0303ites tekib ju ikka tahtmine janu kustutada ja joogiveekraanid on selleks hea lahendus. Vo\u0303imalus ta\u0308ita oma joogipudelit vo\u0303i pudelivee asemel eelistada kraanivett mo\u0303jub omakorda positiivselt keskkonnale.\u201d"}, {"text_idx": "#000007", "text": "Tallinna Vee tegevjuhi Aleksandr Timofejevi so\u0303nul on Tallinna Vesi vo\u0303tnud eesma\u0308rgiks teha kraanivee eelistamise tarbijatele vo\u0303imalikult mugavaks. \u201eKraanivett pudeliveele eelistades saab tarbija teha teene nii keskkonnale, iseendale kui ka rahakotile,\u201c so\u0303nas Timofejev ning avaldas heameelt, et nii linlaste kui ka erinevate organisatsioonide huvi avalike veepunktide vastu on aasta-aastalt kasvamas."}, {"text_idx": "#000008", "text": "Tallinna Vee tarbijate hulgas la\u0308bi viidud uuring na\u0308itab elanikkonna ko\u0303rget usaldus kraanivee suhtes \u2013 91% lo\u0303pptarbijatest joovad kraanivett. Vee-ettevo\u0303tte eesma\u0308rk on kraanide paigaldamisega to\u0303sta veelgi kraanivee joojate osakaalu."}, {"text_idx": "#000013", "text": "Kopli rannapromenaadi parkla la\u0308heduses, Sepa 30Hiiu rimi la\u0308histel Piiri ta\u0308navalAkadeemia ja Ja\u0308rveotsa tee ristmiku la\u0308histelStroomi rannahoone la\u0308histelJa\u0308rvevana tee 9g ja 3dLootsi 8Maarjama\u0308e Memoriaali la\u0308hedalNunne 18Reidi teel Russalka ko\u0303rvalTiigiveski pargisFalgi pargis"}]